Ειρηναίος (γραμματικός)

Ο Ειρηναίος ή Ειρηναίος Πακάτος ο Μινούκιος από το λατινικό Minucius Pacatus ήταν γραμματικός από την Αλεξάνδρεια που έζησε τον 1ο αιώνα μ.Χ. Υπήρξε μαθητής του Ηλιόδωρου του μετρικού. Δίδαξε για κάποιο διάστημα στη Ρώμη και έγραψε πολλά έργα, αρκετά από τα οποία αναφέρονται στο Λεξικό της Σούδας. Δυστυχώς τα έργα του έχουν χαθεί αλλά από τα αποσπάσματα που αναφέρονται φαίνεται ότι ο Ειρηναίος υπήρξε "ζηλωτής του καθαρού αττικού ύφους και πρόδρομος του Αιλίου Διονύσου και του Φρυνίχου".

 Εργογραφία 
Τα κυριότερα έργα του Ειρηναίου είναι:
 Περί της Αθηναίων προπομπίας, πραγματεία λεξικογραφικού χαρακτήρα για τις τιμές που αποδίδονταν στους κατοίκους της αρχαίας Αθήνας.
 Περί της Αλεξανδρέων διαλέκτου, ότι έστιν εκ της Ατθίδος ή περί ελληνισμού βιβλία ζ΄, πραγματεία που εξετάζει από λεξικογραφική άποψη τις σχέσεις της κοινής Αλεξανδρινής διαλέκτου με την Αττική. 
 Αττικών ονομάτων βιβλία γ΄ , που περιέχει χαρακτηριστικές εκφράσεις ή ρητορικούς τρόπους από τους κορυφαίους Αττικούς συγγραφείς. 
 Περί Αττικής συνηθείας της εν λέξει και προσωδία βιβλία γ΄
 Κανόνες ελληνισμού βιβλίον α΄, εισαγωγή ή συμπλήρωμα του δευτέρου έργου, που αναφέρει τους κανόνες του καθαρού ελληνικού λόγου.
 Περί Αττικισμού βιβλίον α΄, που αναφέρει τους κανόνες του Αττικού λόγου.
 Περί ιδιωμάτων της Αττικής και Δωρίδος διαλέκτου

 Παραπομπές 

Κατηγορία:Αρχαίοι Έλληνες γραμματικοί